
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žiar nad Hronom 6T/84/2024 6424010643 20. 12. 2024 JUDr. Adriána Považanová ECLI:SK:OSZH:2024:6424010643.1
TRESTNÝ ROZKAZ V MENE SLOVENSKEJ REPUBLIKY Okresný súd Žiar nad Hronom samosudkyňou JUDr. Adriánou Považanovou dňa 20.12.2024 v Žiari nad Hronom vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku rozhodol: obvinený A. B. C., nar. XX.XX.XXXX v D. E. F., trvale bytom G. XXX/XX, D. E. F. uznáva sa za vinného, že dňa 11.08.2024 v čase o 02:19 hod. na parkovisku na ul. B. H. I. v D. E. F. medzi objektmi J. a K. L. v blízkosti bytového domu č. XX, poškodil tam zaparkované osobné motorové vozidlá na vyhradených parkovacích miestach s označením číslo 10 a číslo 11 a to: 1. Volkswagen Passat, ev.č. M., čiernej farby, VIN:N. a to tak, že poškriabal kľúčom kapotu vozidla, kde v jeho prednej strednej časti nad maskou vozidla vyryl 3 ryhy o rozmere približne 30cm na dĺžku a 40 cm na šírku, čím vlastníkovi vozidla A. F. spôsobil škodu vo výške 726,76 €, 2. Ford Focus, ev.č. M., čiernej farby, VIN: N. a to tak, že poškriabal kľúčom kapotu vozidla, kde v jeho ľavej prednej časti nad maskou vozidla vyryl 3 ryhy v tvare „smajlíka“ o rozmere približne 25 cm na dĺžku a 50 cm na výšku, čím vlastníkovi vozidla B. L. F. spôsobil škodu vo výške 338,50 €, čím na uvedených osobných motorových vozidlách spôsobil celkovú škodu poškodením vo výške 1.065,26 €, teda - poškodil cudziu vec a spôsobil tak na cudzom majetku malú škodu, čím
spáchal
- prečin poškodzovania cudzej veci podľa § 245 ods. 1 Trestného zákona. Za to sa
odsudzuje :
Podľa § 245 ods. 1 Trestného zákona účinného do 06.08.2024 s použitím § 36 písm. j) Trestného zákona, § 38 ods. 2, 3, 8 Trestného zákona a s poukazom na § 353 ods. 2 písm. a) Trestného poriadku na trest odňatia slobody vo výmere 3 (tri) mesiace. Podľa § 49 ods. 1 písm. a) Trestného zákona účinného do 06.08.2024 súd obvinenému výkon trestu odňatia slobody podmienečne o d k l a d á . Podľa § 50 ods. 1 Trestného zákona účinného do 06.08.2024 súd obvinenému u j e skúšobnú dobu 12 (dvanásť) mesiacov.
urč
Podľa § 287 ods. 1 Trestného poriadku je obvinený p o v i n n ý nahradiť poškodeným - A. F., nar. XX.XX.XXXX, trvale bytom B. H. I. XXX/XX, D. E. F. škodu vo výške 150,- €, - B. L. F., nar. XX.XX.XXXX, trvale bytom B. H. I. XXX/XX, D. E. F. škodu vo výške 396,- €, - spoločnosti Generali Poisťovňa, pobočka poisťovne z iného členského štátu, so sídlom Lamačská cesta 3/A, 841 04 Bratislava - mestská časť Karlova Ves, IČO: 54 228 573, škodu vo výške 560,44 €. Poučenie: Proti trestnému rozkazu môže podať odpor obvinený a osoby, ktoré sú oprávnené podať v jeho prospech odvolanie, ako aj prokurátor. V prospech obvineného môžu proti trestnému rozkazu podať odpor okrem obvineného a prokurátora i príbuzní obvineného v priamom rade, jeho súrodenci, osvojiteľ, osvojenec, manžel a druh. Ak je obvinený pozbavený spôsobilosti na právne úkony alebo ak je jeho spôsobilosť na právne úkony obmedzená, môže i proti vôli obvineného za neho v jeho prospech odpor podať aj jeho zákonný zástupca a jeho obhajca. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odpor v prospech obvineného s výnimkou prokurátora, sa lehota končí tým dňom ako obvinenému. Ak sa trestný rozkaz doručuje obvinenému aj jeho obhajcovi, plynie lehota od doručenia, ktoré bolo vykonané neskôr. Ak proti trestnému rozkazu podala oprávnená osoba podľa odseku 1 v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Inak sa trestný rozkaz stane právoplatným a vykonateľným. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podala iná oprávnená osoba. Zúčastnená osoba môže podať odpor proti výroku, ktorým bolo uložené ochranné opatrenie. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Ak zúčastnená osoba podala odpor a nie je dôvod na postup podľa odseku 3, prejedná samosudca návrh na uloženie ochranného opatrenia na verejnom zasadnutí. Ak je obvinený stíhaný pre trestný čin uvedený v § 211 Trestného poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie obvineného zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste.

